Koyot

El koyot (del nahuatl coyotl i del kastilyano coyote) es uno de los kaninos karnivoros de orijen norteamerikano, ay eshemplares en visa salvaje desde Kanada azta la Amerika Sentrala, anke oy endia se toparon koyotes ke kruzaron al otros lado del Kanal de Panama i azia Kolombia, konosido por el su nombre djeneriko komo Canis latrans. El su nombre komun viene dela lingua nahuatl klasika coyotl, ma el nombre mejor es koyochichi. Anke envezes estan en manadas, kaji siempre son ermitanyos, moran seis anyos i son afamados por el oyido o ladrido.

Endenante, kon la yegada del ombre evropeo a Norteamerika, el koyot fue kazado i amortado de igual manera ke el lobo, ma el koyote es el kanino ke mas muchiguo su territorio de habitad, endemas kome lisho i kumida umana kuando mora sirka de zona urbanas. Antika mente el koyot fue un ser mitolojiko en kulturas aborijinalas, un ser afamado i respetado en las kreyensias delos nativos amerikanos de alkunos grupos etnikos.

 Anatomia 
Alkunas razas de koyot gozan de oreyas mas lungas ke otros kaninos, el su osiko es de gueso fuerte magzilar i dentes kaninos kon kolmiyos, rabo lungo i peludo i patas fuertes ke permiten korrer al animal. El koyot es afamado por el su oyido.

 Alimentasion 
El koyot es un animal karnivoro, kome karne de aves komo indiano, alkunas espesies de reptilos chikos i mamiferos chikos komo konejos; endemas es ovnivoro, kome frutas i alkunos zarzavates silvestres.

 Kultura 
 Alimento 
El Koyot, es un mitiko ser ke es parte de las kreyensias i konsejas delos pueblos indijenas amerikanos.

 Debushos animados 


En los kartunes para krios ay un personaje de koyot afamado komo Coyote de Hanna Barbera, una televizora estadouniense. Es una imej o debusho animado para ninyos o krios ke ven la televisiyon, ande persige al Korrekaminos i merka produktos ACME de mala kualidad.

 Taxonomia 
Se rekonosen las sigientes subespesies:
 Canis latrans latrans
 Canis latrans cagottis
 Canis latrans clepticus
 Canis latrans dickeye
 Canis latrans frustror
 Canis latrans goldmani
 Canis latrans hondurensis
 Canis latrans impavidus
 Canis latrans incolatus
 Canis latrans jamesi
 Canis latrans lestes
 Canis latrans mearnsi
 Canis latrans microdon
 Canis latrans ochropus
 Canis latrans peninsulae
 Canis latrans texensis
 Canis latrans thamnos
 Canis latrans umpquensis
 Canis latrans vigilis

Ver endemas
 Mamiferos

Referensias

 Atamientos eksternos 

Kateggoría:Vikipedya:Artikolos kon grafia ladina
Kateggoría:Kaninos
Kateggoría:Favna de Kanada
Kateggoría:Favna de Estados Unidos
Kateggoría:Favna de Meksiko
Kateggoría:Favna de Guatemala
Kateggoría:Favna de Honduras
Kateggoría:Favna de Nikaragua
Kateggoría:Favna de Kosta Rika
Kateggoría:Favna de Panama